Gərək insan yaşarkən xeyirxah insan olsun
Gərək insan yaşarkən xeyirxah insan olsun! 
Ölərkən də yeri, evi cənnət məkan olsun!

Gəl incitmə zəif bir kimsəsizi, günahdır! 
Yaxanı tutacaq bir gün, bax həmin o ahdır! 
Gəl diqqət elə, sonra eylə ibadət zikri, 
Düşün yaxşı-pis əməlin, eylə nəzər fikri!  
Cümlənin hər mənası gərək Yaradan olsun!

Bir sözlə yaranıb, cəmi xilqət cümlə cahan! 
Dərk edən şəxsiyyət olar cümlə sözə heyran! 
Əzəldən kin bəsləyib insana İblis-nadan!   
Düşməndir yaxşı əmələ bu xar Əbləh-şeytan!
Kim istər görə əməlin, dərdə dərman olsun!

Gəl ol bəşərin dərdinə şərik, eylə əlac! 
Bax-gör, nə qədər çox ac var, gəzir ac-yalavac! 
Qoyub başına zalım hökümdar qızıldan tac! 
Soyur, guya yığır xalqın dərdiçün vergi-bac!
Məzlumun səsin duymağa, qəlbdə vicdan olsun!

İki gözü tərəzi-mizan Həqq-Ədalətin, 
Sanma ki, sormaz ədəbsizdən öz Mərifətin! 
Əsirgəməz əzilən kəsdən Rəhmət-Şəfqətin!
Verər öz həqqin, həm dünyasın həm Axirətin!  
İmanlı olmaqçün gərək Rauf Güman olsun?!
Şeirlər